Page:Thrummy Cap and the ghaist (2).pdf/9

 9

I’ll gae and try to get some mair, Sae down the stair again he goes. To get o’ drink anither dose, Being positive to have some mair : But still he fand the Ghaist was there. Now on a But behind the door; Sayes he, ye didna ill before. Dear brother Thrummy, sae I’ll try You ance again, because I’m dry. He fills his jug straight out below. An’ up the stair again does go John marvel’d sair, but didna spier Again where he did get the beer, For it was stronger than the firit Sae they baith drank till like to burst. Syne did compose themselves to rest. To sleep awhile they thought it best. An hour in bed they hadna been. And scarcely well had clos’d their een, Whan just into the neighbouring cham’er They heard a dreadful din and clamour Beneath the bed-claes John did cowr. But Thrummy jumpt upon the floor. Him by the sark-tail John did haud, L’y still, quoth he, what are ye mad ? Thrummy then gae a heasty Jump, And took John in the ribs a thump, Till on the bed he tumbled down In little better than a swoon. While Thrummy, fust as he could rin, Set aff to see what made the din. The chamber seem’d to him as light